คือหนุเป็นประจำเดือนก่อนกินยาคุมหมดเเผงอะค่ะกินได้เเค่10เม็ดเเล้วประจำเดือนกะมาเเต่ก็ไม่ได้เยอะเหมือนตอนที่เป็นเเต่เป็นมาอาทิตย์นึ่งเเล้วค่ะก็ยังไม่หายสาเหตุเป็นเพราะอะไรหรอค่ะ
สวัสดีค่ะ หากกำลังทานยาคุมกำเนิดอยู่ โดยทานไปได้ 10 เม็ด แล้วมีเลือดออกมา เลือดดังกล่าว ไม่ถือเป็นประจำเดือน แต่น่าจะเป็นเลือดที่เกิดจากผลข้างเคียงของยาคุม ที่ทำให้มีเลือดออกกะปริดกะปรอยได้ โดยเฉพาะยาคุมชนิดที่มีฮอร์โมนต่ำ หรือเกิดจากการทานยาไม่ตรงเวลาหากเลือดที่ออกมีปริมาณไม่มาก ก็ให้ทานยาคุมต่อเนื่องไปก่อน เพราะเมื่อทานต่อเนื่องไปซักระยะ เลือดที่ออกก็จะค่อยๆ ลดน้อยลงจนหายไปเอง แต่หากเลือดที่ออกมีปริมาณมากทุกวัน ไม่มีแนวโน้มที่จะลดลง หรือมีปวดท้องน้อยมาก ก็ควรหยุดทานยาคุม และไปพบแพทย์เพื่อหาสาเหตุ เช่น เกิดการตั้งครรภ์ขึ้นตั้งแต่ก่อนทานยาคุม แล้วมีภาวะแทรกซ้อนเกิดขึ้น หรือมีมดลูกอักเสบ เป็นต้น